Къэбэрдей-Балъкъэрым и Iэтащхьэ КIуэкIуэ Юрийрэ УФ-м Кавказ Ищхъэрэм и IуэхухэмкIэ и министрым и япэ къуэдзэ Байсултанов Одесрэ Налшык щызэхуозэ
Иджыблагъэ Правительствэм и Унэм щызэхуэзащ КъБР-м и Iэтащхьэ КIуэкIуэ Юрийрэ Урысей Федерацэм Кавказ Ищхъэрэм и IуэхухэмкIэ и министрым и япэ къуэдзэ Байсултанов Одесрэ.
Ахэр тепсэлъыхьащ «2025 гъэм нэсыху Кавказ Ищхъэрэ федеральнэ округым зегъэужьыныр» къэрал программэм и «Къэбэрдей-Балъкъэр Республикэм и социаль-но-экономикэ зыужьыныгъэ» программэ къуэдзэм хиубыдэу туризмэм, промышленностым, мэкъумэш хозяйствэм я IэнатIэхэм щагъэзэщIэну инвестицэ проект нэхъыщхьэхэм.
Гулъытэ хэха хуащIащ Урысейм Кавказ Ищхъэрэм и IуэхухэмкIэ и министерствэмрэ «Кавказ Ищхъэрэм зегъэужьыным- кIэ корпорацэ» зэгухьэ-ныгъэмрэ стратегие мыхьэнэ зиIэ я планым ипкъ иткIэ округым медицинэ кластер къыщызэгъэпэщыным, Къэбэрдей-Балъкъэрым и санаторэ-курорт IуэхущIапIэхэм и лъабжьэу узыншагъэр щызэтрагъэувэж иджы-рей реабилитацэ центр ухуэным республикэр зэрыхэтынум.
КъБР-м и Iэтащхьэмрэ Правительствэмрэ я пресс-IуэхущIапIэ.
